**Forsvarsministeriets Materiel- og Indkøbsstyrelse**

**Annoncering af faresedler**

|  |  |  |
| --- | --- | --- |
| **Det stillede spørgsmål** | **Svar** | **Dato for afgivelse af svar** |
| *Spørgsmål nr. 1:*  I rammeaftalen pkt. 3.1 Krav til Leverandøren, er der i sidste afsnit anført, at leverandør skal efterleve de i Appendiks B fastsatte betingelser.  Vi kan ikke se, at Appendiks B som dokument er uploadet på udbud.dk? | Anneks B er ved en fejl ikke blevet uploadet på [www.udbud.dk](http://www.udbud.dk).  Anneks B uploades sammen med dette svarark. | 15. januar 2020 |
| *Spørgsmål nr. 2:*  Kan ordregiver oplyse om, hvilke mængder der forventes bestilt i 2020 for hhv. 10x10, 5x5 og 25x25 cm faresedler?  Dette er vigtigt i forhold til materialeprisen og den tilbudte pris. | FMI kan ikke oplyse, hvor meget der forventes købt, da forbruget afhænger af Forsvarets opgaver. | 15. januar 2020 |
| *Spørgsmål nr. 3:*  Vil ordregiver oplyse om tekniske specifikationer udover kravspecifikationen, herunder type af materiale, gramvægte, farve m.v.? | Yderligere tekniske specifikationer er beskrevet i ADR-konventionen af 1. januar 2017. | 15. januar 2020 |
| *Spørgsmål nr. 4:*  Hvor mange og i hvilke formater, der er på papir med aftagelig eller permanent klæber? | Alle formater. | 15. januar 2020 |
| *Spørgsmål nr. 5:*  Hvor mange og i hvilke formater, der er på magnetfolie? | Formaterne 10x10 cm og 25x25 cm. | 15. januar 2020 |
| *Spørgsmål nr. 6:*  Under pkt. 7 Underskrifter - refererer ordregiver til et punkt som skal udgøre en selvstændig aftale mellem ordregiver og leverandør.  Men der er fejl i dokumentet ”Fejl! Henvisningskilde ikke fundet” – så vi er i tvivl om, hvilket punkt ordregiver referer til? | Den manglende henvisning skyldes en fejl i dokumentet.  Der henvises til **afsnit 11.3** i **Anneks B**.  En opdateret version af rammeaftalen uploades sammen med dette svarark. | 15. januar 2020 |
| *Spørgsmål nr. 7:*  Pkt: 2.3: Faresedler i kategorien 5x5 cm skal tilbydes i ruller med 250 stk.  Forsvaret har tidligere indkøbt disse 5 x 5 cm faresedler i ruller á 1000 stk. Er der således tale om en fejl i kravspecifikationerne eller ønsker man fremover kun 250 stk. per rulle? | Nej, det er ikke en fejl. Der skal som anført i materialet gives tilbud på ruller med 250 stk. | 21. januar 2020 |
| *Spørgsmål nr. 8:*  Der er tale om to forskellige produkter, henholdsvis faresedler af/på vinylfolie, eller faresedler på magnetfolie. I ”Tilbudsarket” er der kun mulighed for at angive en pris. Er der således tale om en fejl i kravspecifikationerne, eller ønsker man både vinylfaresedler og magnetfaresedler? | FMI ønsker at have mulighed for at indkøbe både vinylfaresedler og magnetfaresedler. FMI har derfor uploadet et opdateret tilbudsbrev, hvori det er muligt at angive priser for henholdsvis vinyl- og magnetfaresedler i hver kategori. Derudover har FMI uploadet opdaterede annonceringsbetingelser, hvoraf det fremgår, hvordan de angivne priser vil blive vægtet ved evalueringen. | 21. januar 2020 |